**IDA MLAKAR**

*Rojena 26. 5. 1956 v Kranju*

mladinska knjižničarka, pravljičarka, mladinska pisateljica

*Rožna dolina C.IV/47*

*1000 Ljubljana*

*M: 031/ 318 449*

*e-naslov:* *ida.mlakar@mklj.si*

Zaposlena je v Pionirski - centru za mladinsko književnost in knjižničarstvo pri Mestni knjižnici Ljubljana. Je organizatorka bibliopedagoških dejavnosti za otroke v Knjižnici Otona Župančiča: vodi ure pravljic, mladim obiskovalcem iz vrtcev in šol predstavi knjižnico, vodi pravljične sprehode po Ljubljani idr. Soureja vsakoletni *Priročnik za branje kakovostnih mladinskih knjig* in je soavtorica nove postavitve leposlovnega gradiva na mladinskem oddelku Knjižnice Otona Župančiča. Piše tudi strokovne članke s področja mladinske književnosti in bibliopedagogike.

**Nagrade**

Znak zlata hruška za knjige *Kako sta Bibi in Gusti preganjala žalost*, *Kako sta Bibi in Gusti porahljala prepir* in *Kako sta Bibi in Gusti sipala srečo*.

Njene slikanice so bile med finalistkami za nagrado izvirna slovenska slikanica: *Kako sta Bibi in Gusti preganjala žalost* (2005), *Kako sta Bibi in Gusti porahljala prepir* (2007), *Ciper coper medenjaki* (2009), *Kako sta Bibi in Gusti sipala srečo* (2011).

**Izbor literature**

**Štiri pravljice o pujsku Gustiju in pujski Bibi**: *Kako sta Bibi in Gusti preganjala žalost* (2004, 2007), *Kako sta Bibi in Gusti porahljala prepir* (2006, 2007), *Kako sta Bibi in Gusti udomačila kolo* (2007), *Kako sta Bibi in Gusti sipala srečo* (2010).

**Štiri pravljice v zbirki Kje rastejo bonboni:** *Čarmelada* (2008), *Ciper coper medenjaki* (2008), *Zafuclana prejica/pravljica* (2009), *Kodrlajsa in treskbum trobenta* (2009).

*O miški, ki je brala pravljice ... in češnje* (2012), *Cipercoperček* (2012), *O kravi, ki je lajala v luno* (2015).

**Program za otroke in mladino**

Program je v namenjen vrtčevskim otrokom in otrokom v prvem, lahko tudi drugem triletju osnovne šole v starosti od 4. do 11. leta. Z mlajšimi otroki izvajam enourni bibliopedagoški program, ki vključuje uro pravljic, pogovor o knjigah in elemente igralne ure s knjigo z naslovom ***Pujsji recepti za srečo*** (pravljice iz zbirke o **Bibi in Gustiju**) na temo čustev. Otroci sami izberejo pravljico, ob njej pa se pogovarjamo o žalosti, jezi, sreči, prijateljstvu ... Za starejše otroke izvajam enourni bibliopedagoški program, ki vključuje uro pravljic in pogovor o knjigah z naslovom ***Coprnije, izmišljije*** ... (pravljice iz zbirke o **Kuštri in Štumfi)** na temo o življenjskih vrednotah**.** Otroci si pravljico sami izberejo, ob njej pa se pogovarjamo in razmišljamo o solidarnosti, ustvarjalnosti, svobodi ...

Število obiskov je omejeno.

**Povezave**

<http://sl.wikipedia.org/wiki/Ida_Mlakar>